Diari Oficial de la Generalitat Valenciana


Sumari del DOGV 8104, del 11-08-2017 (2017/7417)

RESOLUCIÓ de 4 d'agost de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'any 2017, les ajudes per a projectes desenvolupats dins de les Estratègies de Desenvolupament local Participatiu aprovades als GALP a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8104

Data del DOGV
:   11-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7417


Data del document
:   04-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 4 d'agost de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'any 2017, les ajudes per a projectes desenvolupats dins de les Estratègies de Desenvolupament local Participatiu aprovades als GALP a la Comunitat Valenciana. [2017/7417]  
El Reglament (UE) núm. 1303/2013, del Parlament Europeu i del Consell, de 17 de desembre de 2013, estableix les disposicions comunes per als fons estructurals i d'inversió europeus entre els que es troba el Fons Europeu Marítim i de la Pesca (d'ara en avant FEMP) i assenta les bases del desenvolupament local participatiu, configurant els Grups d'Acció Local Pesquers (d'ara en avant GALP) com els instruments bàsics a través dels quals s'implementa l'esmentat desenvolupament, per mitjà de l'elaboració i posada en pràctica de les estratègies de desenvolupament local participatiu (d'ara en avant EDLP).  
El Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de la Pesca, incorpora el desenvolupament local com un dels principals instruments per a la consecució de la quarta prioritat de la UE, que suposarà augmentar l'ocupació i la cohesió territorial a través de la promoció del creixement econòmic, la inclusió social, la creació d'ocupació i el suport a l'ocupabilitat i la mobilitat en el treball en les comunitats de pesca i l'aqüicultura, inclosa la diversificació de les activitats en el marc del respecte de la pesca i altres sectors de l'economia marítima.  
  
La Comunitat Valenciana té atribuïdes competències en ordenació del sector pesquer i de l'aqüicultura, sent la Conselleria d'Agricultura, Medi Ambient, Canvi Climàtic i Desenvolupament Rural, la competent per a la tramitació de les ajudes comunitàries en aquesta matèria  
  
L'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural aprova les bases reguladores de les ajudes per a projectes desenrotllats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
El Conveni de col·laboració entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural i els Grups d'Acció Local de Pesca per a l'aplicació de l'EDLP en el marc del FEMP 2014-2020, que estableix les condicions i obligacions assumides pels GALP com a entitat col·laboradora de la Conselleria d'Agricultura, Medi Ambient, Canvi Climàtic i Desenvolupament Rural en l'aplicació, gestió i control de les ajudes que es tramiten per al desenvolupament de les EDLP.  
Vist que l'article 166 de la Llei 1/2015, de 6 de febrer, d'hisenda pública, del sector públic instrumental i de subvencions, en el que s'indica el contingut de la convocatòria.  
Aquestes línies d'ajudes es troben en el supòsit previst en l'article 3.4 del Decret 147/2007, de 7 de setembre, del Consell, ja que, tal com disposa l'article 8.2 del Reglament (UE) núm. 508/2014 relatiu al Fons Europeu Marítim i de Pesca, els articles 107, 108 i 109 del TFUE no seran aplicables als pagaments efectuats pels estats membres en virtut i conformitat amb del present Reglament dins de l'àmbit d'aplicació de l'article 42 del TFUE.   
Per tot això i en virtut de l'article 160.4 de la Llei d'1/2015, de 6 de febrer, de la Generalitat, d'hisenda pública, del sector públic instrumental i de subvencions, i vista la proposta de la Direcció General d'Agricultura, Ramaderia i Pesca, òrgan directiu que té atribuïdes entre altres, les funcions relatives a l'execució de la Política Pesquera Comuna, així com la gestió del Fons Europeu Marítim i de Pesca i fent ús de les competències conferides, resolc:  
  
Primer. Objecte i àmbit  
1. Convocar per a l'exercici 2017 les ajudes destinades a projectes desenvolupats en les EDLP aprovades per la Conselleria d'Agricultura, Medi Ambient, Canvi Climàtic i Desenvolupament Rural, regulades per l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural que aprova les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana per a la prioritat 4 (DOGV 8099, 04.08.2017).  
  
2. Convocar per a l'exercici 2017 les ajudes destinades als costos de funcionament i animació dels GALP, regulades per l'Ordre 20/2017, de 21 de juliol, i pel Conveni de col·laboració entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural i els Grups d'Acció Local de Pesca per a l'aplicació de l'EDLP en el marc del FEMP 2014-2020, que estableix les condicions i obligacions assumides pels GALP com a entitat col·laboradora de la Conselleria d'Agricultura, Medi Ambient, Canvi Climàtic i Desenvolupament Rural en l'aplicació, en la gestió i control de les ajudes que es tramiten per al desenvolupament de les EDLP.  
  
  
Objetivo Medida Descripción  
4.1 4.1.2 (art 62 1d y art. 63) Augmentar l'ocupació i la cohesió territorial  
  
  
  
Segon. Finançament de les ajudes  
Les ajudes regulades en la present convocatòria estaran finançades pel Fons Europeu Marítim i de la Pesca (FEMP) i la Generalitat Valenciana, en els percentatges i amb les intensitats d'ajuda que es determinen basant-se en el Programa Operatiu del Fons Europeu Marítim i de Pesca de España, aprovat per Decisió de la Comissió de 13 de novembre de 2015 i a l'article 11 de l'ordre de bases reguladores d'aquestes ajudes.  
  
Les subvencions regulades en les disposicions de la Conselleria d'Agricultura, Medi Ambient, Canvi Climàtic i Desenvolupament Rural, citades en aquest apartat i gestionades per la Direcció General de Ramaderia i Pesca, es concediran, en l'exercici 2017, amb càrrec a les línies de subvenció i pels imports globals màxims que s'assenyalen, d'acord amb la Llei 14/2016, de 30 de desembre, de pressupostos de la Generalitat per a l'exercici 2017 (DOGV 7948, 31.12.2016).  
  
Programa 714.10, Ordenació i millora de la producció pesquera, capítol 4  
Línia S8187000  
Denominació línia: Ajuda gastos de funcionament GALP.  
  
Mesura Descripció  
4.1.2 (art. 62 1d) Aplicació d'estratègies de desenvolupament local participatiu. Costos de funcionament i animació dels GALP.  
  
  
  
Bases reguladores:  
Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural aprova les bases reguladores de les ajudes per a projectes desenrotllats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
Aquesta línia d'ajudes es troba cofinançada amb fons finalistes procedents de la Unió Europea a través del Fons Europeu Marítim i de la Pesca (FEMP), sent la seua assignació per a l'anualitat 2017 l'Import global màxim: 200.640,00 ?.  
A cada una de les EDLP s'assigna per a l'anualitat 2017:  
Programa 714.10, Ordenació i millora de la producció pesquera, capítol 7  
Línia S7747000  
Denominació Línia: Ajudes inversions GALP  
  
Mesura Descripció  
4.1.2(art. 63) Aplicació d'estratègies de Desenvolupament local participatiu.(Projectes)  
  
  
Bases reguladores:  
Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural aprova les bases reguladores de les ajudes per a projectes desenrotllats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
Aquesta línia d'ajudes es troba cofinançada amb fons finalistes procedents de la Unió Europea a través del Fons Europeu Marítim i de la Pesca (FEMP), sent la seua assignació per a l'anualitat 2017 l'import global màxim: 802.560,00 ?.  
A cada una de les EDLP s'assigna per a l'anualitat 2017:  
Si haguera excedent pressupostari sobrant d'una o diverses EDLP es podrà distribuir entre la resta d'ells de manera proporcional a l'import de projectes presentats que van quedar sense ajuda per haver consumit eixe grup l'assignació en eixa convocatòria.  
L'import anual objecte de redistribució entre les altres estratègies s'imputarà als pressupostos assignats a cada estratègia per a la totalitat de la programació 2014-2020.  
  
Tercer. Termini de presentació i models de sol·licitud  
1. El termini de presentació de sol·licituds en l'exercici 2017 per a les ajudes de la present convocatòria serà de trenta dies naturals, a comptar de l'endemà de la publicació en el Diari Oficial de la Generalitat Valenciana de la present resolució.  
Cada beneficiari només podrà presentar un formulari per sol·licitud i una sol·licitud per mesura. En cas de presentar diferents formularis, només es tindrà en compte l'últim presentat.  
Els formularis corresponents a esta convocatòria estaran disponibles en la següent URL:  
http://gva.es/es/inicio/procedimientos/pro\_documentos'id\_proc=18584.  
Les sol·licituds presentades seran baremades i prioritzades segons els criteris de valoració que consten en l'EDLP dins de la qual s'executaran els projectes.  
2. Les sol·licituds i la documentació que les acompanya es presentaran preferentment en els registres dels òrgans administratius a què es dirigisquen, podent-se presentar també en qualsevol dels registres previstos en la legislació reguladora del procediment administratiu comú.  
  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que, no estant-hi obligats, opten per aquesta via, presentaran les sol·licituds telemàticament a través de la seu electrònica de la Generalitat en la següent URL http://www.gva.es/portal/page/portal/inicio/procedimientos'id\_proc=18426..Els documents que s'annexen al tràmit telemàtic hauran d'anar firmats electrònicament, segons el tipus de document, per les persones escaients.  
4. La presentació de la sol·licitud autoritza a l'òrgan gestor, de no expressar-se el contrari per part de l'interessat, a realitzar les comprovacions relatives a l'admissibilitat de les «sol·licituds i operacions no subvencionables», previstos en l'article 10 del Reglament 508/2014 del Parlament Europeu i del Consell, de 15 de maig de 2014 relatiu al FEMP. En cas de rebutjar aquesta autorització expressa, l'interessat quedarà obligat a presentar la documentació necessària per a realitzar aquestes comprovacions.  
  
Quart. Procediment de concessió i resolució  
El procediment de concessió i resolució de les ajudes serà l'establit en el capítol II de l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural aprova les bases reguladores de les ajudes per a projectes desenrotllats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
  
  
Cinquè  
Tots els actes dictats s'entendran condicionats al fet que, en dictar la resolució de les subvencions, subsistisquen les mateixes condicions de dret i fet existents en el moment en què van ser produïts aquells actes.  
  
Les ajudes esmentades es tramitaran d'acord amb les seues pròpies bases reguladores i, subsidiàriament, pel que disposa la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s'aprova el seu reglament i la normativa autonòmica establida en els articles 159.3 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en la Llei 39/2015, d'1 d'octubre, del procediment administratiu comú de les administracions públiques.  
  
Sisè  
El programa operatiu del Fons Europeu Marítim i de la Pesca, va ser aprovat per Decisió d'Execució de la Comissió de 13.11.2015 (CCI 2014ES14MFOP001)i es pot consultar en la web del Ministeri d'Agricultura, Alimentació i Medi Ambient en la adreça: http://www.mapama.gob.es/es/pesca/temas/fondoseuropeos/programaoperativocompleto151106versionaprobada\_tcm7-403928.pdf  
  
Seté. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
La present resolució posa fi a la via administrativa i, en contra, pot interposar-se potestativament recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la notificació, o impugnar-se directament davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa.  
  
València, 4 d'agost de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.